आजकल कॉलेज जाने वाला हर दूसरा स्टूडेंट हाथ में रिस्टबैंड पहने नजर आ जाता है। किसी पर तो पहनने वाले का नाम भी लिखा होता है। कुछ रिस्टबैंड ब्रांडेड तो कोई बिना ब्रांड वाले। कोई रंगीन प्लास्टिक या सिलिकॉन का बना तो कोई धातु का। बहुत से युवाओं के लिए यह एटीट्यूड को प्रदर्शित करने का एक तरीका है तो कुछ के लिए यह जताने का कि वे युवा और महत्वाकांक्षी हैं। हममें से कितने लोग हैं जो इस चलन से पैसे कमाने की सोच सकते हैं। निश्चित तौर
पर रिस्टबैंड कोई स्थापित फैशन नहीं है।
लेकिन 19 साल के स्टूडेंट एंटो फिलिप ने इसमें भी पैसे कमाने का तरीका ढूंढ निकाला। फिलिप बेंगलुरू के क्राइस्ट कॉलेज से बीकॉम की पढ़ाई कर रहा है। उसने ‘द बिग बैंड थ्योरी’ नाम से नई कंपनी शुरू की है जो कस्टमाइज्ड रिस्टबैंड के मामले डील करती है। फिलिप को यह कंपनी शुरू करने की प्रेरणा एक किताब से मिली। इसका शीर्षक है, ‘हाउ आई ब्रेव्ड अनु आंटी।’किताब की कहानी बताती है कि इसकी मुख्य किरदार अनु का बेंगलुरू के ही एक छात्र वरुण ने किस तरह सामना किया। वरुण अग्रवाल ने मिलकर अल्मा मैटर नामक एक कंपनी शुरू की है। यह स्कूल और कॉलेज के बच्चों के कपड़ों और अन्य एसेसरीज का काम करती है। अनु हर किसी की समस्या में अपनी नाक घुसेड़ देती है। जहां समस्या न हो वहां भी वह उसे सूंघ लेती है। वरुण बहुत महत्वाकांक्षी नहीं है। इसलिए अनु उसे हमेशा उसके इस व्यवहार के लिए कोंचती रहती है।
वरुण और उसके दोस्त जो भी काम करना चाहते हैं,अनु उसे खारिज कर देती है। उसे उलट देती है। इस किताब की सबसे बड़ी खासियत ये है कि यह पढ़ने वाले को बताती है कि वह कुछ भी कर सकता है। किताब से प्रेरणा लेकर फिलिप ने इस साल की शुरुआत में ही टीबीबीटी शुरू की। इतने कम समय में ही उसने कंपनी को मिले सात ऑर्डर पूरे कर दिए हैं। हर ऑर्डर 300 से 500 रिस्टबैंड का था। फिलिप को जब यह आइडिया आया तो उसने अपने दोस्तों से इसकी चर्चा की। कुछ बड़ी उम्र के लड़कों से भी जिक्र किया।
कॉलेज के संरक्षकों में से एक रोश जॉय को यह आइडिया पसंद आया। उन्होंने कंपनी में निवेश करने का फैसला कर लिया। इस तरह फिलिप इस व्यवसाय में कूद पड़ा। फिलिप के माता-पिता शुरू में कुछ हिचकिचाए लेकिन बाद में वे भी
सहमत हो गए। फिलिप के मुताबिक कंपनी का नाम टीबीबीटी इसलिए रखा गया इसका मतलब होता है संपर्क और संबंध। वैश्विक परिप्रेक्ष्य में इसका अर्थ है,‘जो चीज संबंधों को बनाए।’फिलिप ने जो शुरुआती रिस्टबैंड बनाए उन पर लिखा हुआ था ‘मैन यू।’ फुटबॉल क्लब मैनचेस्टर यूनाइटेड से यह प्रेरित था। फिलिप ने अपनी कंपनी का नए रिस्टबैंड कुछ दोस्तों को दिया।
उन्हें बेहद पसंद आए। दोस्तों के जिन अन्य दोस्तों ने इन रिस्टबैंड को देखा उन्हें भी अच्छे लगे और इस तरह फिलिप को पहला ऑर्डर मिला। फिलिप ने जब पहला ऑर्डर पूरा किया तो उसके कई डीलरों ने सुझाव दिया कि वह उत्पाद को चीन या थाईलैंड से आयात कर ले। वे भी इन्हें भारत में नहीं बनवाते थे। लेकिन फिलिप को यह ठीक नहीं लगा। उसने बेंगलुरू में कुछ फैक्ट्रियों से संपर्क किया जो रिस्टबैंड को मोल्ड कर सकें। काफी मशक्कत के बाद उसे आखिरकार पीन्या इंडस्ट्रियल एरिया में एक फैक्ट्री मिल गई। इसी बीच टीबीबीटी को बड़ा ऑर्डर मिला। मिशनरी मूवमेंट जीसस यूथ एक कार्यक्रम कर
रहा था।
उसके लिए संगठन को इस तरह के रिस्टबैंड की जरूरत थी। ऑर्डर पूरा होते ही फिलिप की कंपनी के रिस्टबैंड हाथोंहाथ बिके। इसके बाद उसने पीछे मुड़कर नहीं देखा। बिक्री बढ़ाने में कम कीमत का भी काफी योगदान रहा। बिना किसी विशेष लिखावट वाले स्टैंडर्ड रिस्टबैंड की कीमत ३क् रुपए है, अगर इन पर कुछ खास लिखवाना है तो कीमत बढ़ जाती है। हालांकि तब भी बाजार में मिल रहे दूसरे रिस्टबैंड की तुलना में यह कम ही रहती है। अगर ऑर्डर थोक में तो और भी कम। फिलिप की कंपनी शुद्ध सिलिकॉन से रिस्टबैंड बनाती है। इस दावे के साथ कि इनसे स्वास्थ्य को कोई नुकसान नहीं होता।
फंडा: उद्योग या व्यवसाय के लिए उम्र का कोई बंधन नहीं होता। खासतौर पर तब जबकि आप आधुनिक और तेजी से बदलते चलन पर नजर रखते हों। जरूरत सिर्फ इस बात की है कि बाजार में चल रही लहर को भांपकर जल्दी से उसमें कूद जाएं।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva